ઇન્ડસ્ટ્રીમાં શાહરુખને ૨૫ વર્ષ પૂરાં થઇ ચૂક્યાં છે. તેને પૂછવામાં આવ્યું કે શું તે પાછળ જઇને કોઇ પણ વસ્તુ બદલવા કે કરેક્ટ કરવા ઇચ્છશે? તેણે જણાવ્યું કે મને લાગતું નથી કે હું મારી જિંદગીમાં પાછળ જઇને કંઇ પણ કરેક્ટ કરવા ઇચ્છીશ. નાની ઉંમરમાં માતા-પિતાને ગુમાવવાનું દર્દ મને જરૂર થયું હતું, પરંતુ પછી હું વિચારું છું કે ભગવાને મારાં માતા-પિતા છિનવી લીધાં, કેમ કે તેઓ મને આટલું બધું આપવા ઇચ્છતા હતા. જો મારી માતાનું મૃત્યુ ન થયું હોત તો હું ક્યારેય મુંબઇ ન આવત. માતાના ચાલ્યા ગયા બાદ હું દિલ્હીથી દુઃખી થઇ ગયો હતો. હું માનું છું કે જે કંઇ મને આજે મળ્યું છે તેની અવેજીમાં માતા-પિતાને ગુમાવવાં ખૂબ મોટી કિંમત છે, પરંતુ મને ગૌરી અને બાળકો પણ તો મળ્યાં. હું ઇચ્છીશ કે મારા પિતા જે દુનિયામાં હોય ત્યાં તેઓ જુએ કે હું ખુશ છું અને સફળ છું. •